tartuNLP/wikipedia-smugri-20251201 huggingface dataset:
PKS Volley

PKS Volley oli vuonna 2008 perustettu pääkaupunkiseutulainen lentopalloseura. PKS-Volleyn emoseuroina olivat helsinkiläiset PuMa-Volley ja Laajasalon Voima, Espoo Lentis ja Vantaan Lentopallo.
Historia.
Vuonna 2007 pääkaupunkiseudun lentopalloseurat, helsinkiläiset Puma-Volley ja Laajasalon Voima, Espoo Lentis ja Vantaan Lentopallo päättivät perustaa uuden seuran nimeltä PKS Volley, joka keskittyisi naislentopallon huipputoimintaan tavoitteenaan SM-liiga kaudeksi 2012.
Citykoira Simo

Citykoira Simo () on yhdysvaltalaisen Mark O'Haren vuosina 1995–2001 tekemä sanomalehdissä julkaistu strippisarjakuva, joka kertoo Villestä ja hänen koirastaan Simosta. Yhdysvalloissa sarjaa on tuottanut Universal Press Syndicate.
Suomessa sarjaa on esitetty muun muassa Karvinen-lehdessä vuosina 2001–2005.
Georgi Benkovskin stadion

Georgi Benkovskin stadion on monikäyttöinen stadion Pazardžikissa, Bulgariassa. Stadion avattiin vuonna 1989. Nykyään sitä käytetään enimmäkseen jalkapallossa PFK Hebăr Pazardžikin kotikenttänä. Stadionille mahtuu 12 000 ihmistä. 
Stadion on nimetty Georgi Benkovskin, bulgarialaisen kapinallisen mukaan.
Grumman

Grumman Aircraft Engineering Corporation, myöhemmin Grumman Aerospace Corporation, oli yhdysvaltalainen sotilas- ja siviililentokoneiden valmistaja, joka oli 1900-luvulla yksi alansa johtavista yhtiöistä.
Yrityksen perustivat 5. joulukuuta 1929 Leroy Grumman yhdessä Jake Swirbulin ja William Schwendlerin kanssa. Yritys lakkasi olemasta itsenäisenä 1994, kun Northrop osti sen ja muodosti Northrop Grummanin.
Erbenochile

Erbenochile oli piikikäs "Phacopida"-lahkon devonikautinen trilobiitti, jonka jäänteitä on löydetty Algeriasta ja Marokosta. Laji nimettiin alun perin pelkästä yksittäisestä takaruumiista ("pygidium"). Ensimmäinen kokonainen fossiiliyksilö paljasti lajin erikoiset tornimaiset silmät.
"Erbenochile erbeni" näki 360-astetta vaakatasossa. Silmät mahdollistivat näkemisen myös suoraan taaksepäin. Laji on ollut päiväeläin.
Marija Šestak

Marija Šestak (o.s. Martinović, s. 17. huhtikuuta 1979 Kragujevac, Jugoslavia) on serbialaissyntyinen kolmiloikkaaja, joka on edustanut Sloveniaa heinäkuusta 2006 lähtien. Hän on naimisissa slovenialaisen 400 metrin juoksijan Matija Šestakin kanssa.
Šestak, tuolloin vielä Martinović, saavutti Jugoslavian edustajana hopeaa junioreiden EM-kilpailuissa Ljubljanassa 1997. Ensimmäisissä aikuisten arvokilpailuissaan, Ateenan MM-kilpailuissa 1997, hän ei selviytynyt loppukilpailuun. Seuraavana vuonna hän voitti pronssia junioreiden MM-kilpailuissa Annecyssä tuloksella 13,47 m. Sydneyn olympialaisissa 2000 hän putosi karsinnassa. 
Šestak sai hopeaa Amsterdamin alle 23-vuotiaiden EM-kilpailuissa 2001 tuloksella 13,72. Hän sijoittui kuudenneksi sisäratojen EM-kilpailuissa Wienissä 2002 hypättyään tasan 14 metriä. hän oli viides tuloksella 14,32. Osakan MM-kilpailuissa 2007 Šestak sijoittui kolmanneksi tuloksella 14,72. Hän oli neljäs myöhemmin samana syksynä.
Šestak saavutti hopeaa sisäratojen MM-kilpailuissa Valenciassa 2008 tuloksella 14,68. Pekingin olympialaisissa hän sijoittui neljänneksi uudella Slovenian ennätystuloksella 15,03. Hänen nimissään oli aiemmin myös Serbian ennätys 14,52 m vuodelta 2006, sen rikkoi Biljana Topić 2009. Šestak sijoittui toiseksi tuloksella 14,63. Torinon EM-hallikisoissa 2009 hän saavutti hopeaa tuloksella 14,60. Berliinin MM-kilpailuissa 2009, Daegun MM-kilpailuissa 2011 ja Istanbulin sisäratojen MM-kilpailuissa 2012 hän karsiutui loppukilpailusta.
Šestak sijoittui Helsingin EM-kilpailuissa 2012 kymmenenneksi tuloksella 14,02. Lontoon olympialaisissa 2012 hän saavutti finaalipaikan karsintatuloksella 14,16 ja saavutti finaalissa 10. sijan loikattuaan 13,98.
Šestak hyppäsi 13. helmikuuta 2008 Peaníassa Slovenian sisäratojen ennätyksen 15,08 m. Pituushypyssä Šestakin ennätys on sisäradoilla 659 cm ja ulkoradoilla sentin vähemmän.
DNA²

DNA² () on japanilainen mangasarja, josta tehtiin myös animesarja. Sarjan loi Mazakatzu Katsura. Animea esitettiin 7. elokuuta 1994–23. joulukuuta 1994. OVA-jaksot laskettiin kanaville 1995. Yhteensä jaksoja on 15. DNA² on tyyliltään haaremi.
Juoni.
DNA² kertoo pojasta nimeltä "Junta Momonari". Juntalla on iso ongelma tyttöjen kanssa, aina kun hän näkee vähänkin paljasta pintaa, hän oksentaa. Juntan lapsuudenkaveri/naapuri/ihastus/luokkatoveri/ "Ami Kurimoto" on ainoa joka ei okseta Juntaa. Sitten kehiin astuu Karin Aio, hänet on lähetetty tulevaisuudesta, estämään Juntan tuloa Mega-PlayboyKsi.
Kari Raatikainen

Kari Raatikainen (s. 14. heinäkuuta 1960) on suomalainen lentopallovalmentaja. Hänen valmennuksessaan salolainen LP Viesti on voittanut kolme kertaa naisten Suomen-mestaruuden, vuosina 2013, 2014 ja 2015. Hän on toiminut pää- tai apuvalmentajana myös muun muassa Perttelin Peikoissa, Someron Pallossa, Pielaveden Sammossa, Korson Vedossa, Salon Piivolleyssa, Kempeleen Lentopallossa, LP-Vampulassa, Kuortaneen valmennuskeskuksessa, Nurmon Jymyssä, Raision Loimussa (2022–2024) ja maajoukkueissa. Kaudella 2025–2026 hän toimii miesten Mestaruusliigassa AC Oulu Volleyn apuvalmentajana.
WWE SummerSlam

WWE SummerSlam on yhdysvaltalaisen vapaapainipromootion, World Wrestling Entertainmentin, järjestämä vapaapainitapahtuma. SummerSlam on perinteinen vapaapainitapahtuma ja se onkin WWE:n kesän päätöstapahtuma. SummerSlamiä pidetään vuoden toiseksi suurimpana tapahtumana heti Wrestlemanian jälkeen. SummerSlam kuuluu myös WWE:n vuosittaisiin niin sanottuun "Big Five"-tapahtumalistaan, johon kuuluvat myös Wrestlemania, Royal Rumble, Money in the Bank ja Survivor Series tapahtumat. SummerSlamia on järjestetty vuodesta 1988 saakka ja viimeisin tapahtuma järjestettiin 5. elokuuta 2023 Detroitissa, Michiganissa.
Historia.
Ensimmäinen WWF:n (nykyään WWE) SummerSlam-tapahtuma järjestettiin 29. elokuuta 1988 Madison Square Gardenissa New Yorkissa. "Kesän suurimmaksi juhlaksi" kutsutusta tapahtumasta tuli nopeasti yksi vuoden menestyneimmistä tapahtumista heti Wrestlemanian jälkeen. SummerSlam on yksi viidestä WWE suurimmista tapahtumista. Viisikkoon kuuluvat SummerSlamin lisäksi Wrestlemania, Money in the Bank, Royal Rumble ja Survivor series. Vuosina 1993-2002 viisikkoon kuului King of the Ring-tapahtuma. Lähes 20 vuotta WWE:ssä oli vain neljä suurta tapahtumaa, kunnes vuonna 2021 Money in the Bank-tapahtuma tunnustettiin yhdeksi viisikkoon kuuluvasta tapahtumista.
SummerSlam-tapahtuma on järjestetty vuosittain elokuussa vuodesta 1988 vuoden 2021 tapahtumaan asti. Vuoden 2022 tapahtuma oli kuitenkin ensimmäinen SummerSlam, jota ei järjestetty elokuussa, vaan se järjestettiin 30. heinäkuuta Nissan Stadionilla Nashvillessä. Vuoden 2023 tapahtuma oli jälleen elokuussa ja se on ollut WWE:n kaikkien aikojen tuottoisin SummerSlam.
Lähteet.
SummerSlam WWE:n sivustolla
Rusen kaupunginstadion

Rusen kaupunginstadion () on monikäyttöinen stadion Rusessa Bulgariassa. Stadion avattiin vuonna 1910. Nykyään sitä käytetään enimmäkseen jalkapallossa FK Budućnost Banovićin kotikenttänä sekä konserteissa. Stadionille mahtuu 22 000 ihmistä.
Anatoli Kolesov

Anatoli Ivanovitš Kolesov (, 18. tammikuuta 1938 Karakandan alue, Kazahstanin SNT, Neuvostoliitto – 2. tammikuuta 2012) oli neuvostoliittolainen kreikkalais-roomalaisen tyylin painija.
Kolesov voitti olympiakultaa 78 kilon painoluokassa Tokiossa 1964 voitettuaan loppuottelussa Bulgarian Kiril Todorovin. Maailmanmestaruuksia Kolesov voitti kolme kappaletta: 1962 Toledossa, 1963 Helsingborgissa ja 1965 Tampereella. Neuvostoliiton mestaruuden hän voitti vuosina 1959 ja 1964.
Painiuransa jälkeen Kolesov toimi Neuvostoliiton painimaajoukkueen päävalmentajana vuoteen 1969 ja myöhemmin erilaisissa urheilun johtotehtävissä.
Coshoctonin piirikunta

Coshoctonin piirikunta on Ohiossa, Yhdysvalloissa, sijaitseva piirikunta, jonka hallintokeskus on Coshocton. Sen naapuripiirikuntia ovat Holmes pohjoisessa, Tuscarawas idässä, Guernsey kaakossa, Muskingum etelässä, Licking lounaassa ja Knox lännessä.
Väestö.
Piirikunnassa oli vuoden 2010 väestönlaskennassa 36 901 ihmistä. Etniset ryhmät jakautuvat valkoisiin (97,2 %), mustiin (1,2 %), alkuperäisamerikkalaisiin (0,2 %) ja aasialaisiin (0,3 %).
Kotitalouden mediaanitulo on 40 727 ja köyhyysrajan alapuolella oli 16,7 prosenttia väestöstä vuosina 2007–2011.
Hadži Dimitărin stadion

Hadži Dimitărin stadion on monikäyttöinen stadion Slivenissä Bulgariassa. Nykyään sitä käytetään enimmäkseen jalkapallossa OFC Sliven 2000:n kotikenttänä. Stadionille mahtuu 15 000 ihmistä.
Henri Salonen

Hank Solo (oik. Henri ”Henkka” Salonen, s. 26. tammikuuta 1989 Helsinki) on suomalainen artisti, tuottaja ja säveltäjä. Hän on vaikuttanut useiden artistien levyillä säveltäjänä, tuottajana, kirjoittajana ja miksaajana. Salonen on työskennellyt muun muassa Tyler Wardin, Anna Abreun ja Kasmirin kanssa. Emma-palkitun laulaja Sannin debyyttialbumi "Sotke mut" on Salosen tuottama. Salonen soitti myös suositussa Smak-yhtyeessä kitaraa. Hän julkaisi Hank Solo -nimellä ensimmäisen soolosinglensä ”Söpön” elokuussa 2016. Vuonna 2017 Hank Solo julkaisi soolosinglen ”Paska sydän”, jossa hän laulaa ensimmäistä kertaa itse.
Henri Salonen sai kyseenalaista julkisuutta oltuaan jäsenenä "Haippiringissä" eli WhatsApp-ryhmässä, jossa Axl Smith levitti itse salaa kuvaamaansa pornoa. Salonen on kuitenkin kieltänyt olleensa aktiivisessa roolissa tapauksessa.
Yaki Kadafi

Yafeu Akiyele Fula (9. lokakuuta 1977 – 10. marraskuuta 1996), tunnettiin paremmin taiteilijanimellään Yaki Kadafi, oli yhdysvaltalainen rap-artisti. Hän kuului Tupac Shakurin perustamaan Outlawz-ryhmään. Lyhyeksi jääneen musiikkiuransa aikana hän ehti vierailla Tupacin levytyksillä, kuten kappaleilla ”All Bout You” ja ”Hit 'Em Up”, ja työstää yhtyeensä kanssa musiikkia, jota julkaistiin hänen kuolemansa jälkeen. 
Kuolema.
10. marraskuuta 1996, kaksi kuukautta Tupacin murhasta, Kadafi löydettiin ammuttuna aamulla kello 3.48 asuinkompleksin kolmannen kerroksen käytävästä New Jerseyssä, jossa hänen tyttöystävänsä asui. Kadafi oli ainut henkilö, joka olisi pystynyt tunnistamaan Tupacin murhaajat. Hän ei kuitenkaan koskaan ehtinyt kertoa tietojaan poliiseille. Yaki Kadafi oli vasta 19-vuotias, kun hän kuoli ampumavälikohtauksessa saamiinsa vammoihin. 
Outlawz-ryhmän entinen jäsen Napoleon on kertonut serkkunsa olleen huumeiden vaikutuksen alaisena ja vahingossa ampuneen Kadafin.
Andrei Makovejev

Andrei Aleksandrovitš Makovejev (, s. 16. lokakuuta 1982 Tjumenin alue, Tobol'sk) on venäläinen ampumahiihtäjä, joka on kilpaillut maailmancup-tasolla kaudesta 2004–2005 lähtien.
Makovejev saavutti ensimmäisen palkintosijansa maailmancupissa oltuaan kolmas Hanty-Mansijskin sprinttikilpailussa 15. maaliskuuta 2007. Seuraavana talvena hän saavutti kolme palkintosijaa: hän oli kolmas Hanti-Mansijskin sprintissä ja takaa-ajossa sekä Hochfilzenin sprintissä. Kokonaispisteissä hän oli kahdeskymmenes. Kaudella 2011–2012 hän sijoittui toiseksi Hochfilzenin sprintissä ja saavutti ensimmäisen maailmancupvoittonsa Nové Měston normaalimatkalla 12. tammikuuta 2012. Kaudella 2012–2013 hän oli kolmas Ruhpoldingin sprintissä.
Aikuisten arvokilpailuissa Makovejev kilpaili ensimmäisen kerran Pyeongchangin MM-kilpailuissa 2009. Hän oli Hanty-Mansijskin MM-kilpailuissa 2011 neljäs pikakilpailussa ja seitsemäs yhteislähdössä.
Gardaland

Gardaland on huvipuisto, joka sijaitsee Italiassa Gardajärven kaakkoisrannalla Peschiera del Gardan ja Lazisen välillä Castelnuovo del Gardan kunnassa, Veronan maakunnassa. Gardaland oli 2000-luvun alussa kävijämäärältään Euroopan kolmanneksi suurin huvipuisto 3,1 miljoonalla vuosittaisella vierailijalla. Huvipuistossa on yhteensä 56 eri huvipuistolaitetta, joista neljä on vuoristoratoja. Gardalandin nykyinen omistaja on Euroopan suurin huvipuistoketju Merlin Entertainments. 
Gardalandin perusti italialainen huvipuistoyrittäjä Livio Furini, ja puiston avajaisia vietettiin 29. heinäkuuta 1975. Huvipuisto saavutti ensimmäisen kerran miljoonan vuosittaisen kävijän rajan vuonna 1984. Vuoteen 2003 mennessä Gardalandin huvipuistoalue oli kasvanut 55 hehtaarin laajuiselle alueelle, mikä teki nykyisestä huvipuistosta neljä kertaa suuremman kuin Gardaland oli avajaistensa aikoihin. Vuonna 2007 huvipuisto saavutti kävijäennätyksensä 3,4 miljoonalla vuosittaisella vierailijalla. Gardalandissä on kuusi huvipuistoaluetta, joilla on oma teemansa; Luna Park (tavallinen huvipuisto), Fantasy Kingdom (satumaailma), Medievale (keskiaika), Souk Arabo (Lähi-itä), Rio Bravo (villi länsi) sekä Villaggio Inglese Tudor (1700-luvun Englanti). Gardaland oli avajaistensa aikoihin Italian ensimmäinen ja myös nykyisin kävijämääriltä suurin huvipuisto, mutta maan suurin huvipuisto alueellisesti on kuitenkin Mirabilandia Saviossa.
Naurisseitikki

Naurisseitikki ("Cortinarius raphanoides") on kellomainen, harmaanruskea tai oliivinvärinen seitikkilaji. Jalka on vaaleanruskea, samoin seitikin heltat, jotka kuitenkin tummuvat sienen vanhetessa. Naurisseitikki ei ole ruokasieni. Se on sukua suippumyrkkyseitikille. Se kasvaa kohtalaisen yleisenä koko Suomessa koivun seuralaisena.
Lehtomyrkkyseitikki

Lehtomyrkkyseitikki ("Cortinarius orellanus") on oranssin- tai punertavanruskea seitikkilaji. Nuoren seitikin jalka on keltainen, vanhemmalla sienellä ruskea. Sienen heltat ovat okranruskeat. Sieni kasvaa lehtimetsissä isäntälajeinaan tammi ja pyökki. Sieni on tappavan myrkyllinen kuten Suomessa yleinen suippumyrkkyseitikki. Lehtomyrkkyseitikkiä ei ole tavattu Suomessa.
Sienen myrkyllisyys on tunnettu jo vuonna 1952, jolloin Puolassa sattui useita kuolemantapauksia tämän sienen nauttimisen jälkeen. Aiemmin seitikkimyrkyksi mainittu orellaniini on osoittautunut usean myrkyn seokseksi. On löydetty usean suurimolekyylisen yhdistelmiä, joilla on suurimolekyylinen polypeptidi-rakenne. Neljä tärkeintä ovat grzymaliini, bentsoiini A ja B ja kortinariini. Englantilaisten tutkijoiden mukaan juuri kortinariini A ja B, silloin kun ne esiintyvät yhdessä, ovat vaikuttavia aineita myrkytyksessä.. Kyseessä on munuaismyrkky, jonka oireet saattavat ilmetä vasta yli kahden viikon kuluttua nauttimisesta.
Sukkaseitikki

Sukkaseitikki ("Cortinarius torvus") on ruskeanviolettilakkinen tai ruskealakkinen seitikkilaji. Seitikin lakki on kellomainen ja siinä on usein suojusjätteitä. Sienen jalka on violetinsävyinen ja siinä on suojusjätteen muodostama ”sukka”. Heltat ovat aluksi ruskeanvioletit ja muuttuvat sienen vanhetessa kokonaan violeteiksi. Seitikki kasvaa kosteissa metsissä usein koivun seurassa melko yleisenä koko Suomessa.
Hristo Botevin stadion (Vratsa)

Hristo Botevin stadion on monikäyttöinen stadion Vratsassa Bulgariassa. Stadion avattiin vuonna 1951. Nykyään sitä käytetään enimmäkseen jalkapallossa FC Botev Vratsan kotikenttänä. Stadionille mahtuu 32 000 ihmistä.
Painin maailmanmestaruuskilpailut 1963 (kreikkalais-roomalainen paini)

Vuoden 1963 painin maailmanmestaruuskilpailut järjestettiin kreikkalais-roomalaisen painin osalta Helsingborgissa Ruotsissa. Kisoissa painittiin kahdeksassa painoluokassa. 
Samana vuonna järjestettiin erikseen vapaapainin MM-kilpailut Sofiassa.
Passamezzo

Passamezzo on renessanssin ajan Italiassa käytetty nopea tasajakoinen tanssi, jonka parina käytettiin usein saltarelloa. Nimi passamezzo juontuu oletettavasti italiankielisestä ilmaisusta "askel ja puoli".
Passamezzoa käytetään myös nimityksenä eräälle aikanaan suositulle sointukululle, joka etenee sointuastein I-IV-I-V-I-IV-I-V-I. Kiinteän bassokulun päälle tehtiin lukemattomia improvisaatioita ja variaatioita. Mm. englantilainen "Greensleeves"-melodia noudattaa tämänkaltaista mallia. Läheisiin käsitteisiin kuuluu myös "romanesca"-basso.
Tunkkaseitikki

Tunkkaseitikki ("Cortinarius hinnuleus") on kellomainen, kellanruskea seitikkilaji. Kostealla säällä sienen lakki muuttuu punaruskeaksi. Jalka on lakin värinen ja siinä on suojusjätteistä muodostuva sukka. Sienen heltat ovat kellanruskeat ja tummuvat sienen vanhetessa. Sieni haisee hieman ummehtuneelle. Tunkkaseitikki ei ole ruokasieni. Se kasvaa lehti- ja sekametsissä kohtalaisen yleisenä Etelä-Suomessa.
Aiheesta muualla.
Ewald Hegewald

Ewald Hegewald oli saksalainen kreikkalais-roomalaisen tyylin painija.
Hegewald voitti maailmanmestaruuden 67,5 kilogramman painoluokassa Breslaun MM-kisoissa 1913. Vuonna 1909 hän voitti kultamitalin 62,5 kilogramman painoluokassa epävirallisissa EM-kilpailuissa Dresdenissä.
David Wise (televisiokäsikirjoittaja)

David Wise (1. helmikuuta 1955 – 3. maaliskuuta 2020) oli yhdysvaltalainen televisiokäsikirjoittaja, joka aloitteli uraansa 1970-luvulla Star Trekin animaatiosarjan parissa. Myöhemmin hän oli vaikuttamassa suuresti The Transformersin ja erityisesti Turtles – mutanttikilpikonnat -sarjan tarinoihin. Wise oli mukana myös vuoden 1983 He-Manissa, Tikun ja Takun pelastuspartiossa, sekä Zorrossa.
Pikakirjoituskone

Pikakirjoituskone on kirjoituskoneen tapainen laite, jolla voidaan kirjoittaa tekstiä puhenopeudella. Siinä on näppäimiä vähemmän kuin kirjoituskoneessa, mutta useita näppäimiä voidaan painaa samanaikaisesti, ja siten kirjoittaa kokonaisia tavuja tai sanoja kerrallaan. Pikakirjoituskoneet ovat yleisiä erityisesti Yhdysvaltojen oikeusistuimissa. Nykyisillä tietokoneisiin kytketyillä laitteilla voidaan myös tekstittää suoria TV-lähetyksiä kuulovammaisia varten.
Toiminta.
Pikakirjoituskoneissa on näppäimistö ja pitkä paperinauha, johon näppäimiä vastaavat merkit tulostuvat. Useita näppäimiä voidaan painaa samanaikaisesti, ja yhdellä kertaa painetut näppäimet tuottavat paperiin yhden tekstirivin. Näppäimiä on tavallisesti kullekin sormelle 2–3, yhteensä 20–30.
Teksti kirjoitetaan foneettisesti eli ääntämyksen mukaisesti. Osalle äänteistä ei ole omaa näppäintä, vaan ne edellyttävät useamman näppäimen painamista. Englanninkielisissä laitteissa vasemman käden sormilla kirjoitetaan tavun alkukonsonantit, oikean käden sormilla loppukonsonantit ja peukaloilla vokaalit.
Perinteisillä laitteilla pitää paperituloste käydä jälkikäteen käsin läpi ja kirjoittaa sen avulla selväkielinen teksti. Uudemmissa laitteissa teksti voidaan tallettaa laitteen omaan muistiin tai ohjata erilliselle tietokoneelle, ja tietokoneohjelmien avulla voidaan selväkielinen teksti tuottaa automaattisesti.
Nopeus.
Pikakirjoituskoneilla päästään suunnilleen samoihin kirjoitusnopeuksiin kuin käsipikakirjoituksella: kansainvälisissä nopeuskilpailuissa nopeimpien kirjoittajien tulokset ovat olleet n. 300–400 tavua minuutissa.
Historia.
Ensimmäisen pikakirjoituskoneen suunnitteli ranskalainen Benoît Gonod vuonna 1827.
Ensimmäisen käytännöllisen laitteen kehitti italialainen Antonio Michela-Zucco 1860-luvulla. Laite esiteltiin Pariisin maailmannäyttelyssä vuonna 1878, ja vuonna 1880 se otettiin käyttöön Italian parlamentissa. Laitteessa oli pianon koskettimistoa muistuttava näppäimistö, kummallekin kädelle kuusi valkoista ja neljä mustaa kosketinta.
Yhdysvalloissa ensimmäisen pikakirjoituskoneen kehitti Miles Bartholomew 1870-luvulla. Siinä oli kymmenen näppäintä, mutta niistä voitiin painaa vain yhtä kerrallaan. George Kerr Andersonin 1880-luvulla kehittämässä koneessa voitiin painaa kahta tai useampaa näppäintä yhtaikaa, ja yhdellä lyöntikerralla voitiin kirjoittaa kokonainen sana tai tavu. 1910-luvulla päästiin Ward Stone Irelandin kehittämällä laitteella käsipikakirjoittajia suurempiin nopeuksiin nopeuskilpailuissa. Nykyiset amerikkalaiset laitteet noudattavat edelleen Irelandin laitteen näppäinjärjestystä.
Nykyisin pikakirjoituskoneita on saatavilla ainakin englannin, ranskan, italian, espanjan, tšekin, japanin, kiinan ja venäjän kielille.
Hristo Botevin stadion (Blagoevgrad)

Hristo Botevin stadion on monikäyttöinen stadion Blagoevgradissa Bulgariassa. Nykyään sitä käytetään enimmäkseen jalkapallossa PFC Pirin Blagoevgradin kotikenttänä. Stadionille mahtuu 16 000 ihmistä.
Johan Salila

Johan "Jussi" Gustaf Salila (28. heinäkuuta 1884 Hollola – 12. elokuuta 1932 Helsinki) oli suomalainen painija ja tarkastuskonstaapeli.
Salila voitti Helsingin MM-kilpailuissa 1921 kreikkalais-roomalaisen painin maailmanmestaruuden raskaimmassa painoluokassa, yli 82 kilogramman sarjassa. Hän osallistui kolmiin olympialaisiin, Tukholmassa 1912, Antwerpenissä 1920 ja Pariisissa 1924, mutta ei saavuttanut menestystä.
Seuratasolla Salila edusti Helsingin Atleettiklubia. Hän voitti raskaan sarjan Suomen mestaruuden kreikkalais-roomalaisessa painissa vuonna 1918 ja vapaapainissa vuonna 1924.
Salila oli 25 vuoden ajan Helsingin poliisilaitoksen palveluksessa. Painimaineensa vuoksi hänet tunnettiin "Hollolan Jussin" lempinimellä. Salila kuoli elokuussa 1932 saatuaan painiharjoituksissa sydänkohtauksen.
Hristo Botevin stadion (Botevgrad)

Hristo Botevin stadion on monikäyttöinen stadion Botevgradissa Bulgariassa. Nykyään sitä käytetään enimmäkseen jalkapallossa PFC Balkan Botevgradin kotikenttänä. Stadionille mahtuu 5 000 ihmistä.
Beetasolu

Beetasolut ovat haiman umpieritteisen osan Langerhansin solusaarekkeissa sijaitsevia soluja, jotka tuottavat insuliinia. Beetasolut aistivat elimistön verensokeritasoa ja lisäävät insuliinin eritystä tarpeen mukaan. Terveillä tämä eritys tapahtuu muutaman minuutin välein purskeina ja sitä kutsutaan peruseritykseksi. Näin verensokeria säädellään erityisesti aterioiden välillä ja yöllä. Ruokaillessa beetasolut vapauttavat insuliinia nopeasti ensivaiheessa ja hitaasti yhden - kahden tunnin aikana ruokailusta. Suolistosta erittyvät hormonit vaikuttavat ensivaiheen insuliinin tuotantoon beetasoluissa. 
Suomalainen professori Timo Otonkosken johtama tutkijaryhmä on kyennyt tuottamaan kantasoluista toimivia beetasoluja. Tutkimus toteutettiin koemaljalla sekä hiirillä.
Solujen tuhoutuminen johtaa elimistössä verensokerin säätelyn pysähtymiseen ja sairastumiseen tyypin 1 diabetekseen. Perintötekijöillä on merkitys siihen, että kenellä tämä solutuho käynnistyy. Viime aikoina on havaittu, että enterovirusinfektioilla ja erityisesti Coxsackie B -viruksilla (CVB) on osuus tämän prosessin käynnistymisessä. CVB-virusten on havaittu aiheuttavan kroonisen tulehduksen haimaan. Tapahtumaketju käynnistyy 1-2 vuotiailla ja voi kestää vuosia ennen kuin tyypin 1 diabetes puhkeaa.
Biogeeninen amiini

Biogeeninen amiini on biologisesta aineesta peräisin oleva amiini. Biogeeniset amiinit ovat pienimolekyylisiä aineenvaihduntatuotteita, joita esiintyy pieninä pitoisuuksina eläimissä ja kasveissa ja elintarvikkeissa. 
Monissa kasviperäisissä elintarvikkeissa kuten tomaatissa, banaanissa, sitrushedelmissä, luumussa, avokadossa, vadelmassa ja pavuissa esiintyy luontaisesti pieniä määriä amiineja. Amiineja saattaa muodostua pilaantumisen seurauksena myös eläinperäisiin elintarvikkeisiin. Pilaantuminen synnyttää amiineja helposti etenkin tonnikalaan, makrilliin, silliin ja pitkään kypsytettyihin juustoihin. 
Terveysvaikutukset.
Suuret amiinipitoisuudet saattavat aiheuttaa amiinimyrkytyksen, josta ilmenee allergian kaltaisina äkillisinä oireina. Histamiini on tyypillisin amiinimyrkytyksen aiheuttaja. Histamiini saattaa aiheuttaa kahden tunnin kuluessa elintarvikkeen nauttimisesta ihon punoitusta, nokkosrokkoa, päänsärkyä, ripulia, kuumia aaltoja ja hikoilua. Muita mahdollisia oireita ovat oksentelu ja sydämentykytys.
Biogeeniset amiinit saattavat myös kiihdyttää syöpäkasvaimen kasvua.
Nummi (maantiede)

Nummi on hiekkainen tai sorainen, puuton, varpuvaltainen alue. Aiemmin nummia on käytetty laitumina ja ne ovat yleensä laidunnuksen tuloksena syntyneitä. Yleensä nummella kasvaa sammalta, jäkälää ja varpuja, mutta hyvin vähän tai ei lainkaan puita.
Pohjoismaisessa alueidenkäyttöluokituksessa nummi on määritelty puuttomaksi (kasvillisuus alle kaksi metriä korkeaa) kasvipeitteiseksi avomaaksi, jossa kasvaa saniaisia, kanervia ja piikkipensaita mutta ei rehukasveja.
Kuuluisia nummialueita ovat Bodminin nummi Cornwallissa, Yorkshiren ja Skotlannin nummet ja Öölannin Stora Alvaret. Suomessa nummia on Lounais-Suomen saaristossa sekä Merenkurkun ja Perämeren saarissa ja rannikolla. Maan suurin nummialue on Korppoon Jurmon saaressa Paraisilla. 
Suomen nummet ovat kehittyneet moreenimaiden ja harjujen havumetsästä kulotuksen, laidunnuksen ja hakkuiden myötä, ja niiden maannos on havumetsien tapaan ravinteiltaan niukkaa podsolia. Laidunnetut nummet ovat Suomessa erittäin harvinaisia ja ne ovat arvokkaita sekä perinnebiotooppeina että maisemallisesti.
Perinnebiotooppina.
Nummet jaotellaan kasvillisuuden perusteella kol­meen tyyppiin: varpunummiin, pienruohonummiin ja heinänummiin. Vuonna 2018 nummien kokonaispinta-alaksi arvioitiin – hehtaaria, josta hehtaaria on suojeltu ja 200– hehtaaria on suojelualueiden ulkopuolella tai kartoittamatto­mina suojelualueilla. Nummia esiintyy Suomessa koko rannikkoalueella ja ne on luokiteltu erittäin uhanalaisiksi.
Pienruohonummet.
Pienruohonummet ovat äärimmäisen uhanalainen nummityyppi, jota esiintyy Ahvenanmaalla ja Saaristome­rellä. Niiden kokonaispinta-alaksi arvioidaan joita­kin kymmeniä hehtaareja (10–50 ha).
Heinänummet.
Heinänummet ovat erittäin uhanalainen nummityyppi, jonka kokonaispinta-alaksi arvioidaan 300–500 hehtaaria. Pinta-ala on supistunut 50–80 % 1960-luvun tilanteesta.
Varpunummet.
Varpunummet ovat erittäin uhanalainen nummityyppi, jonka kokonaispinta-alaksi arvioidaan – hehtaaria. Varpunummien pinta-ala on supistunut 50–60 % 1960-luvun tilanteesta.
Nummi murresanana.
Suomen murteissa sana "nummi" merkitsee myös ’kuivaa hiekkaperäistä maata’ tai ’ympäristöään korkeampaa metsämaata tai kumparetta’. Tässä merkityksessä se esiintyy monissa paikannimissä etenkin Etelä- ja Lounais-Suomessa, ja samassa merkityksessä sitä ovat käyttäneet myös esimerkiksi kirjailijat Helvi Hämäläinen ja Aleksis Kivi.
Nyrkkipallo

Nyrkkipallo on alkujaan roomalainen viiden hengen joukkuein pelattava pallopeli. Peli muistuttaa hyvin paljon lentopalloa, joka on nyrkkipallosta kehitetty muunnos.
Nyrkkipallossa kentän enimmäispituus on ulkokentällä 50 metriä ja leveys 20 metriä, sisäkentällä 40/20 metriä. Turnausmuotoisissa kilpailuissa peliaika on tavallisesti 2 x 15 minuuttia. Näin toimitaan, jotta saadaan ajankäyttö pidetyksi hallittuna. Sarjapeleissä ja muissa yksittäisissä otteluissa sen sijaan pelataan paras viidestä tai paras kolmesta erästä ‑menetelmällä 11 pisteeseen vähintään 2 pisteen erolla; jos erä pitkittyy 15 pisteeseen joukkuetta kohden, riittää 1 pisteen ero.
Huomattavin ero lentopalloon on, että nyrkkipallossa pallo ei saa osua mihinkään muuhun kehonosaan kuin käsivarteen tai nyrkkiin; avokämmenellä lyöminen on virhe. Pelipallon tulee olla nahkainen ja ilmalla täytettävä; ilmaa tulee lisätä niin paljon, että pallo on pyöreä ja jäntevä.
Lajin kattojärjestö on IFA ("International Fistball Association"). Laji on mukana World Games -kisojen ohjelmassa. Lajin MM-kilpailuja on järjestetty vuodesta 1968 lähtien. Menestyneimpiä nyrkkipallomaita ovat Saksa, Itävalta ja Brasilia. Myös Sveitsissä laji on hyvin suosittu.
Uesugi Harunori

Uesugi Harunori (; s. 1751 - k. 1822) oli japanilainen daimio eli 9. Yonezawan hallintoalueen (nykyisen Yonezawan ja Okitaman alueen) päämies. Hän syntyi Edossa ja oli Hyūgan provinssia kontrolloivan Akizuki-klaanin daimion toinen poikalapsi. Hänen äitinsä oli Yonezawan neljännen päämiehen toisen polven jälkeläinen. Uesugin lapsuusajan nimityksinään olivat "Matsusaburō" () ja "Naomatsu" (). Hänet adoptoi Yonezawan silloinen daimio Uesugi Shigesada, ja vuonna 1767 Harunori peri vallan Shigesadalta. Syrjään siirryttyään hän otti "gō"n eli taiteilijanimen Yozan ().
Uesugi Harunori muistetaan parhaiten talousuudistuksistaan ja hänet mainitaan usein esimerkkinä hallintoalueen hyvästä kuvernööristä. Yonezawa oli ollut veloissa suunnilleen sata vuotta kun Harunori otti vallan. Shigesada jopa harkitsi hallintoalueen palauttamista shōgunaatille äärimmäisenä vaihtoehtona. Sen sijaan hänen appi-isänsä Owarin provinssin daimio vakuutti hänet siirtymään syrjään daimion asemastaan. Tällaisessa tilanteessa Harunori sai käsiinsä Yonezawan daimion aseman. Harunori otti käytäntöön järeät kurinpitomenetelmät ja komensi usean uudistuksiaan vastustavan "karō"n (neuvonantajan) teloituksen. Hänen toimiensa seurauksena Yonezawasta tuli varsin hyväosainen, eikä se kärsinyt paljonkaan nälänhädästä joka kuritti Japania laidasta laitaan Tenmei-kaudella (1781–1789). Vuonna 1830 eli alle vuosikymmen ennen Harunorin kuolemaa, shōgunaatti julisti Yonezawan virallisesti hyvin hallitun hallintoalueen mallikuvaksi.
Harunori ilmaisi käsityksensä hallitsemisesta ja läänitysherran roolista kirjessä pojalleen Haruhirolle:
Kim Duk-koo

Kim Duk-koo (8. tammikuuta 1955 Banamri, Etelä-Korea – 18. marraskuuta 1982 Las Vegas, Nevada, Yhdysvallat) oli eteläkorealainen nyrkkeilijä. Hän kuoli 27-vuotiaana, Ray Mancinia vastaan käydyssä ammattinyrkkeilyottelussa saamiinsa vammoihin. Ennen kuolemakseen koitunutta ottelua vuonna 1982 Kim oli voittanut 17 ottelua (kahdeksan tyrmäyksellä) ja hävinnyt yhden; yksi oli päättynyt tasan.
Ura.
Kim aloitti nyrkkeilyn vuonna 1976 ja hän siirtyi ammattilaiseksi jo kaksi vuotta myöhemmin. Helmikuussa 1982 hän voitti OPBF-liiton mestaruuden kevytsarjassa. Samana vuonna hän nousi kevytsarjan WBA-liiton maailmanmestarin Ray Mancinin ensimmäiseksi haastajaksi.
Ottelu Ray Mancinia vastaan.
Kim ja Mancini kohtasivat 13. marraskuuta 1982 Las Vegasissa, Caesar's Palace'in ulkoareenalla. Eteläkorealainen haastaja aloitti ottelun hyvin, mutta sen edetessä kokeneempi, vaikkakin nuorempi, mestari Mancini alkoi hallita kehän tapahtumia. 15-eräiseksi kaavaillun ottelun kolmanneksi viimeisessä erässä Mancini osui 39 kertaa peräkkäin, mutta Kim onnistui vielä hyökkäämään erän lopussa, eikä kehätuomari Richard Green keskeyttänyt ottelua. Seuraavan erän alussa Mancini osui ensin oikean käden lyönnillä, löi ohi vasemmalla kädellä mutta osui sitten kovalla oikealla suoralla, jolloin Kim kaatui taaksepäin kohti köysiä ja löi päänsä kovaa kanveesiin. Kim onnistui juuri nousemaan jaloille, mutta Green keskeytti ottelun ja julisti Mancinin voittajaksi teknisellä tyrmäyksellä. 14 erästä oli silloin käyty 19 sekuntia.
Muutama minuutti myöhemmin Kim vaipui koomaan ja hänet vietiin areenasta paareilla. Sairaalassa hänen aivojansa leikattiin heti, mutta hänen henkeään ei voitu pelastaa ja hän kuoli viisi päivää ottelun jälkeen, 18. marraskuuta. Kimin äiti teki itsemurhan kolme kuukautta ottelun jälkeen ja kehätuomari Richard Green tappoi itsensä 1. heinäkuuta 1983. Järkytyksestä ja masennuksesta huolimatta Mancini pystyi jatkamaan uransa. Hän pysyi WBA-mestarina vielä kaksi vuotta ja nyrkkeili vuoteen 1993 asti.
Kim ei koskaan ennen ollut käynyt 15-eräistä ottelua ja 12-eräisiä otteluita hänellä oli takana ainoastaan kaksi. WBC-liitto päätti jo samana vuonna tiukentaa sääntöjä nyrkkeilijöiden lääkärintarkastuksista ja 15-eräiset ottelut lyhennettiin 12-eräisiksi. WBA ja IBF seurasivat vuonna 1987. WBO-liiton ei tarvinnut tehdä muutoksia, sillä kyseisen liiton mestaruusottelut olivat 12-eräisiä heti liiton perustamisesta vuonna 1987.
Väiveet

Väiveet (Mallophaga) on aiemmin käytössä ollut hyönteisten lahko. Se sisälsi enimmäkseen linnuissa mutta myös nisäkkäissä loisivia pieniä, siivettömiä lajeja. Ne ovat erittäin tarkkoja isäntäeläimen suhteen, ja eri lajeja tunnetaan maailmasta noin 5 000.
Väiveillä on täistä (Anoplura) poiketen purevat suuosat, ja ne käyttävät ravinnokseen höyhenten, karvojen ja ihon keratiinia tai verta. Ne kuuluvat väiveiden ja täiden lahkoon (Phthiraptera), joka sisältää myös täit. Väiveet eivät muodosta monofyleettistä ryhmää, kuten ennen on luultu, minkä vuoksi aikaisempi väiveiden lahko Mallophaga on nykyisin korvattu kolmella alalahkolla:
Piltuanjoki

Piltuanjoki on parikymmentä kilometriä pitkä pieni joki Pohjois-Pohjanmaalla. Se lähtee Utajärven kunnan Juorkunan kylän pohjoisosassa olevasta Kärkkäänjärvestä ja laskee Pudasjärven puolella Hetekylän takana Keinäsperällä Nuorittajokeen.
Kulku.
Joki saa alkunsa Kärkkäänjärvestä ja laskee ensin pohjoiseen, mutta pääosin luoteeseen kohti Nuorittajokea. Joen molemmin puolen ovat suuret suot, etelässä Olvassuo ja pohjoisen puolella Oravisuo. Joki on siksi pääosin suvantoa, mutta muutamissa kangaspaikoissa on pieniä koskia kuten esimerkiksi Ketunpesämaan kohdalla Tammikoski, Saakeli, Lavittakoski ja Pitkäkoski. Samalla kohdalla on myös joen ylittävä kuorma-autoille tehty kahlaamo, toinen ylimenopaikka on lähellä Kärkkäänjärveä.
Veden ominaisuudet.
Piltuanjoen koko vesistöalueen pinta-ala on 149,49 neliökilometriä ja järvisyys 1,31 %. Joen mitatut keskivirtaama- ja alivirtaamatilanteen väliset virtaamat, jolloin pohjavesipurkaumat ovat vielä suuria, ovat Piltuanjoessa 30–500 l/s. Sekä Nuorittajoki että Piltuanjoki kuuluvat Fennoskandian luonnontilaisiin jokireitteihin. Kesän 2001 Viinivaaran pohjavesimittauksissa Piltuanjoen vesi oli tumminta (väriarvo 200–350 mg/l Pt) joen suulla, mutta ravinne- ja humusmittauksissa jokivesi ei ollut Pohjois-Pohjanmaan ympäristökeskuksen vedenlaatuaineiston mukaan vesistöalueen keskitasoa huonompi, joskin vesistö on pääosin rehevää ja sen ravinteena on lähinnä typpeä. Pohjavesi vaikuttaa Piltuanjoen veden laatuun yläosalla, mutta vaikutus heikkenee alaosaa kohden samalla kun humuspitoisuus ja rauta- sekä fosforipitoisuudet suurenevat. Pohjaveden suurin vaikutus on joen alkulähteeseen Kärkkäänjärveen ja aivan joen yläosaan, missä sen korvaamiselle ei ole selvityksen mukaan realistisia vaihtoehtoja.
Käyttö.
Piltuanjokeakin käytettiin aikoinaan uitossa, mutta pääosin se lienee ollut muutaman erämaatalon ja satunnaisten kalamiesten nautinta-alueena. Kärkkään eli Kauniskankaan talosta alavirtaan sijaitsivat Saunakankaan talo Kellarikankaalla ja Kavalan talo Kavalanmaassa.
Tätä nykyä Piltuanjokea pyritään kehittämään osana Olvassuon aluetta, Saunakankaalle on mm. rakennettu uusi autiotupa lähelle entistä talon paikkaa. Melojien ohella jokea voivat hyödyntää kalastajat ja sen varsille on rakennettu sekä ennen vanhaan että myöhemminkin eräkämppiä metsästäjien tarpeisiin.
Joen kalakantaan kuuluvat varsinkin tavanomaiset ahven ja hauki, mutta myös säyne. Erämaajokena, jonka varrelle ei mene joitakin vanhoja talvitien pohjia tai muutamaa heikosti näkyvää polkua lukuun ottamatta mitään kulku-uraa, Piltuanjoen kalat ovat ehkä tavallista kookkaampia.
Wajima

Wajima () on Japanin kaupunki Honshūn saarella Chūbun tai Hokurikun alueella Ishikawan prefektuurissa. Se sijaitsee prefektuurin pohjoisosassa Noton niemimaan pohjoisrannikolla Japaninmeren äärellä. Wajimassa on 28 109 asukasta (vuonna 2017) ja sen pinta-ala on 426,32 neliökilometriä.
Wajimaa palvelee kaupungin etelärajalla sijaitseva Noton lentoasema.
Kortikotropiinia vapauttava hormoni

Kortikotropiinia vapauttava hormoni (ACTH-RH,CRH, "corticotropin-releasing hormone") eli kortikoliberiini on hypotalamuksen erittämä hormoni ja aivojen välittäjäaine. CRH on polypeptidihormoni, joka säätelee kortikotropiinin erittymistä aivolisäkkeen etulohkosta.. CRH:n toiminta liittyy stressivasteeseen.
Kortikoliberiinin anatomis-terapeuttis-kemiallisen lääkeluokituksen (ATC) koodi on V04CD04.
Milarca

Milarca (DCLP 102) on suomalaisen Nolo et Rähjä -yhtyeen debyyttialbumi, joka julkaistiin vuonna 1975. Se sisältää mm. yhtyeen tunnetuimman kappaleen "Tahdon saada Paulan takaisin".
Albumi julkaistiin CD-formaatissa vuonna 2006.
Tsukumi

Tsukumi () on Japanin kaupunki Kyūshūn saarella Ōitan prefektuurissa. Se sijaitsee prefektuurin eteläosassa noin 30 kilometriä pääkaupunki Ōitasta kaakkoon Tyynenmeren Bungon kanaalin ja Tsukuminlahden rannalla. Kaupungissa on 18 341 asukasta (vuonna 2017) ja sen pinta-ala on 79,48 neliökilometriä. 
Tsukumin perinteisiä elinkeinoja Edo- ja Meiji-kausilta lähtien ovat olleet "mikan"-mandariinien viljely ja kalkkikiven louhinta. Kaupungin maisemaa hallitseekin suuri, noin kilometrin levyinen ja kymmenen kilometrin pituinen kalkkikivilouhos. Kaupunkia palvelee JR Kyūshūn Nippō-päälinja, jonka rakentamisen myötä Taishō-kaudella sinne perustettiin suuri sementtitehdas. Tsukumi sai kaupunkioikeudet vuonna 1951 kuntaliitoksen myötä.
Flå

Flå on kunta Buskerudin läänissä Norjassa. Kunnalla on pinta-alaa 704 neliökilometriä, ja asukkaita sillä oli 1&amp;nbps;097 vuoden 2023 alussa.
Flån kunta perustettiin, kun se erotettiin Nesin kunnasta vuonna 1905.
S/S Mikko

S/S Mikko on alkuperäisessä asussa säilynyt puurunkoinen Saimaan tervahöyry. Savonlinnan konepajalla vuonna 1914 rakennettu Mikko kuuluu Savonlinnan museon omistamaan Suomen suurimpaan höyrylaivalaivastoon. Alus on yleisölle avoinna museon laiturissa. 
Aluksen historia.
Mikko rekisteröitiin Ensi-nimisenä 18. elokuuta 1914, alkujaan se oli koivistolaisten laivanvarustajien omistama. Ensimmäiset vuotensa se palveli useiden eri omistajien hallinnassa Äänisjärvellä, Syvärillä, Laatokalla ja Itämerellä. Enso-Gutzeit hankki aluksen omistukseensa Laivaosakeyhtiö Ensiltä 1937 ja uuden nimen saanut alus kuljetti vuosina 1938-1963 puutavaraa Saimaalta Enson-Gutzeitin Vuoksenniskan tehtaille. Nimen vaihdon syynä oli, että kaikilla yhtiön omistamilla tervahöyryillä oli viisikirjaiminen o-kirjaimeen päättyvä nimi. Mikko oli mitoiltaan juuri sopiva vanhan Saimaan kanavan ns. kanavatäytteiseksi laivaksi, jollaisen mitat olivat 32x7x2,4 metriä. Alusta uusittiin Enson omistuksessa kahteen otteeseen, vuosina 1948 ja 1962. 
Vuonna 1970 Mikko lahjoitettiin Savolaiselle osakunnalle ja Savonlinnan kaupungille ja kunnostettiin museoalukseksi. Mikko on varustettu alkuperäisellä höyrykoneella ja on täysin purjehduskelpoinen. Se purjehtii Savonlinnan lähivesillä esimerkiksi tilausristeilyjen merkeissä.
Glover-torni

Glover-torni on rikkihapon valmistuksessa käytetty prosessitorni, jota käytetään niin sanotuissa lyijykammio- ja tornimenetelmissä.
Rikkihappotehtailla tornia käytettiin hapon valmistuksessa; kiisu-uunista pölynerottimen läpi tuleva rikkidioksidi virtasi Glover-torniin juuresta käsin. Torni on täytetty haponkestävillä shamottikivillä joiden välitse valuu vesipitoista typpihappoa, niin sanottua nitroosihappoa. Alas valuessaan liuos saa mukaansa typpioksideja (NO ja NO2): kun ne ja rikkidioksidi kohtaavat, typpidioksidit hapettavat rikkidioksidin rikkitrioksidiksi, joka seuraavaksi virtaa suuriin lyijylevystä tehtyihin kammioihin, joihin sumutetaan vettä hienona sumuna. Glover-tornissa alkanut rikkihapon muodostuminen saatetaan näin loppuun lyijykammioissa, joiden pohjalle kehittyy laimeaa noin 60-prosenttista rikkihappoa eli niin sanottua kammiohappoa. Tämä pumpataan edelleen väkevöitäväksi; liukenematta jäänyt osa rikkikaasusta virtaa nyt shamottikivillä täytettyihin Gay-Lussac -torneihin, joiden tarkoituksena on kallisarvoisten typpidioksidien talteenotto; näistä torneista tulevaan happoseokseen sekoitetaan kammiohappoa ja uusi seos palautetaan Glover-torneihin. Näin voidaan pienehköllä typpioksidien määrällä valmistaa suuria määriä rikkihappoa; käytännössä typpioksidien hävikkiä jouduttiin korvaamaan lisäämällä nitroosihapon joukkoon raakaa typpihappoa tai joillakin tehtailla kaasumaista typpioksidia. 
Myöhemmin lyijykammiot jäivät pois käytöstä ja koko prosessi suoritettiin erillisissä reaktiotorneissa. Tätä kutsuttiin tornimenetelmäksi.
Lyijykammio- ja tornimenetelmät syrjäytyivät jo 1940-luvulla kontaktimenetelmän tieltä, koska uudella menetelmällä voitiin valmistaa pienemmin kustannuksin ja helpommin jopa 100-prosenttista rikkihappoa. Uranuurtajia kontaktimenetelmän kehittämisessä olivat saksalaiset Leunan tehtaat.
Javier Castillejo

Francisco Javier Castillejo (s. 22. maaliskuuta 1968) on espanjalainen nyrkkeilijä. Hän on ammattinyrkkeilyn entinen maailmanmestari sekä WBA-liiton keskisarjassa että WBC-liiton ylemmässä välisarjassa.
Ammattilaisura.
Javier Castillejo debytoi ammattilaisena 22. heinäkuuta 1988. Hän voitti 30 ensimmäisestä ottelusta 29 ja saavutti välisarjan Espanjan mestaruuden 19. lokakuuta 1991 sekä WBC-liiton espanjankielisen maailman mestaruuden 12. joulukuuta 1992. Saman painoluokan WBA-liiton maailmanmestaruudesta hän otteli 24. huhtikuuta 1993, mutta hallitseva mestari Julio Cesar Vasquez voitti yksimielisellä tuomaripäätöksellä.
EBU-liiton Euroopan mestaruuden Castillejo saavutti 11. tammikuuta 1994 voittamalla Bernard Razzanon. Ranskalainen hallitseva mestari luovutti kuudennessa erässä. Castillejo puolusti menestyksekkäästi mestaruutensa neljä kertaa runsaan puolen vuoden aikana, kunnes hän menetti sen Laurent Boudouanille 3. tammikuuta 1995. Castillejo ja Boudouani kohtasivat uudestaan seuraavana vuonna, mutta Boudouani voitti taas. 2. heinäkuuta 1997 Castillejo pääsi taas ottelemaan EBU-mestaruudesta, ja tällä kertaa hän voitti Ahmet Dottuevin.
Kahden liiton maailmanmestariksi.
29. tammikuuta 1999 Javier Castillejo kohtasi Keith Mullingsin WBC-liiton ylemmän välisarjan maailmanmestaruusottelussa. Espanjalainen haastaja voitti ottelun ja nousi maailmanmestariksi. Hän onnistui puolustamaan mestaruuttaan viisi kertaa vuosina 1999 ja 2000. Hän kohtasi Oscar de la Hoyan 23. kesäkuuta 2001 Las Vegasissa. Ottelu kesti 12 erää mutta päättyi de la Hoyan voittoon yksimielisellä tuomaripäätöksellä.
Castillejo voitti vapaan EBU-liiton Euroopan unionin mestaruuden ylemmässä välisarjassa ottelussa Xavier Moyaa vastaan 11. tammikuuta 2002. Samana vuonna 12. heinäkuuta hänestä tuli WBC-liiton "väliaikainen" maailmanmestari, kun hän voitti Roman Karmazinin. Hän menetti väliaikaisen mestaruuden, koska hän ei otellut varsinaista mestaria Shane Mosleya vastaan.
15. heinäkuuta 2006 Catillejo voitti Saksan Felix Sturmin keskisarjan WBA-liiton MM-ottelussa, ja Castillejo saavutti näin myös toisen suuren liiton maailmanmestaruuden. 2. joulukuuta 2006 Castillejo hävisi mestaruusottelussa Mariano Natalio Carreralle teknisellä tyrmäyksellä, mutta Carrera kärähti kielletyn aineen käytöstä ja Castillejo sai mestaruutensa takaisin 23. helmikuuta 2007. 28. huhtikuuta hän menetti mestaruutensa Felix Sturmille.
Vuonna 2008 Castillejo otteli kerran. EBU:n tittelikamppailussa ja samalla käydyssä WBA-liiton karsintaturnauksessa hän hävisi saksalaiselle Sebastian Sylvesterille tyrmäyksellä kamppailun viimeisessä erässä.
Vuonna 2009 Castillejo palasi kehään. Kamppailussa hän kohtasi maanmiehensä Pablo Navascuesin. Ottelu päättyi ratkaisemattomaan täysien erien jälkeen.
Peter Holmberg

Peter Holmberg (s. 4. lokakuuta 1960 Saint Thomas, Yhdysvaltain Neitsytsaaret) on yhdysvaltainneitsytsaarelainen kilpapurjehtija.
Holmberg saavutti hopeaa finnjolla-luokassa Soulin olympialaisissa 1988 Espanjan José Doresten jälkeen. Hän on edelleen kotimaansa ainoa olympiamitalisti. Vuonna 2007 Holmberg oli mukana voittamassa America's Cupia.
Alfred Tysoe

Alfred Ernest Tysoe (21. maaliskuuta 1874 – 26. lokakuuta 1901) oli brittiläinen yleisurheilija ja kaksinkertainen olympiavoittaja Pariisin olympialaisissa 1900.
Tysoe oli syntynyt Padihamissa, lähellä Burnleyta Englannissa. Ammatiltaan hän oli maatyöläinen.
Vuonna 1896 hän saavutti alueelliset mestaruudet 1 000 jaardin ja mailin juoksuissa. Tällöin hänen kykynsä havaittiin ja hän liittyi merkittävämpään urheiluseuraan. Seuraavana vuonna hän voitti Ison-Britannian mestaruudet maililla ja kymmenellä maililla.
Vuoden 1900 olympialaisissa Pariisissa Tysoe oli 800 metrin voittajasuosikki juostuaan kaksi viikkoa ennen kisoja maailman siihen asti parhaan ajan 800 jaardilla, 1.57,8. Hän voittikin kilpailun suhteellisen helposti ajalla 2.01,4 ja oli myös 5000 metrin joukkuejuoksun voittaneen Ison-Britannian joukkueessa.
Olympiavuosi oli Tysoen viimeinen kilpailukausi, koska hän sairastui alkuvuodesta 1901 keuhkopussitulehdukseen. Hän kuoli kotonaan Blackpoolissa vain 27-vuotiaana.
Usa (kaupunki)

Usa () on Japanin kaupunki Kyūshūn saarella Ōitan prefektuurissa. Se sijaitsee prefektuurin pohjoisosassa Tyynen valtameren rannalla Beppun ja Ōitan kaupunkien luoteispuolella. Usassa on 59 075 asukasta (vuonna 2014) ja sen pinta-ala on 439,12 neliökilometriä. Kaupungin pohjoisosat meren rannikolla ovat alavaa tasankoa, eteläosat nousevat korkealle vuoristoon.
Usan merkittävin nähtävyys on Usan pyhäkkö, joka on perustettu vuonna 725. Se oli ensimmäinen Hachimanille omistettu pyhäkkö. Pyhäkön nykyiset rakennukset ovat 1800-luvulta, ja ne on nimitetty kansallisaarteiksi. Osa nykyisestä kaupungista kehittyi pyhäkön ympärille. Japanin kunnallishallinnon perustamisen yhteydessä vuonna 1889 alueelle muodostettiin 27 kyläkuntaa ja maaseutukaupunkia, joista yksi oli Usan maaseutukaupunki. Kaupunkioikeudet se sai vuonna 1967 ja saavutti useiden kuntaliitosten kautta nykyisen muotonsa.
Maailman ympäri 80 päivässä (vuoden 1956 elokuva)

Maailman ympäri 80 päivässä () on Michael Andersonin ohjaama yhdysvaltalainen seikkailuelokuva vuodelta 1956. Se perustuu Jules Vernen samannimiseen kirjaan. Elokuva tehtiin suurella budjetilla ja aikansa uusimmalla tekniikalla. Siihen tehtiin kuuluisa kuumailmapallolentokohtaus (jota ei ole kirjassa), jossa voitiin esitellä ohi lipuvia maisemia erityisen tarkkoina laajakuvatekniikan avulla. Elokuvan loppuun on myös liitetty hirtehishumoristinen kohtaus, jossa Pelastusarmeijan naisupseeri yrittää saada Foggin jättämään vedon sikseen, jotta tämän sielu pelastuisi. Tämä yritys kuitenkin epäonnistuu ja Fogg ehtii viime sekunnilla kerholleen.
Elokuvan pääosissa esiintyvät David Niven Phileas Foggina, Cantinflas Passepartout’na, Shirley MacLaine prinsessa Aoudana ja Robert Newton tarkastaja Fixinä. Pienissä rooleissa elokuvassa esiintyvät myös muun muassa Charles Boyer, Noël Coward, Marlene Dietrich, Fernandel, Trevor Howard, Buster Keaton, Peter Lorre, Frank Sinatra ja Red Skelton.
"Maailman ympäri 80 päivässä" voitti viisi Oscar-palkintoa, muun muassa parhaan elokuvan palkinnon, ja oli ehdokkaana kaikkiaan kahdeksassa kategoriassa.
Marty

Marty on pienimuotoinen yhdysvaltalainen draamaelokuva vuodelta 1955. Se kertoo yli kolmekymppisestä amerikanitalialaisesta miehestä, joka asuu edelleen äitinsä luona, mutta kohtaa elämänsä naisen. Elokuva voitti parhaan elokuvan Oscar-palkinnon ja kolme muuta Oscaria. Se oli kaikkiaan kahdeksan Oscarin ehdokkaana.
Elokuva valittiin vuonna 1994 Yhdysvaltojen kongressin kirjaston National Film Registryyn, johon kootaan esteettisesti, historiallisesti tai kulttuurisesti merkittäviä amerikkalaiselokuvia. "The New York Timesin" kriitikot valitsivat "Martyn" vuonna 2004 yhdeksi kaikkien aikojen tuhannesta parhaasta elokuvasta maailmassa.
Maxim Reality

Maxim Reality (oikealta nimeltään Keith Palmer, s. 21. maaliskuuta 1967 Peterborough, Englanti) on brittiläinen muusikko, joka on MC ja vokalisti yhtyeessä The Prodigy. Maxim oli alun perin vain MC, mutta "Music for the Jilted Generation" -albumin single "Poison" oli ensimmäinen, jolla hän lauloi. Maxim on yhtyeen varsinainen MC, kun Keith Flint panostaa laulun lisäksi pääasiassa livekäytökseen. Maxim lauloi myös "The Fat of the Land" -albumin menestyssinglellä "Breathe".
Sooloura.
Maxim on esiintynyt myös soolouralla. 
Hän on julkaissut kolme albumia, "Hell's Kitchen" vuonna 2000, "Fallen Angel" vuonna 2005 ja "Love More" vuonna 2019.
Suuri maailmansirkus

Suuri maailmansirkus on Cecil B. DeMillen ohjaama sirkusmaailmaan sijoittuva elokuva vuodelta 1952. Siinä yhdistyy puolidokumentaarinen kuvaus sirkuksen elämästä kulisseissa tapahtuvaan kolmiodraamaan. Sirkuksen johtajaa näyttelee Charlton Heston läpimurtoroolissaan. Sirkuksen katsojien joukossa vilahtelee tunnettuja muusikoita cameorooleissa. 
Elokuva sai parhaan elokuvan Oscar-palkinnon ja silloisen parhaan tarinan Oscarin, joka myöhemmin yhdistettiin parhaan alkuperäisen käsikirjoituksen Oscar-palkintoon. Varsinkin myöhemmin valintaa on arvosteltu, sillä ehdolla oli myös klassikoksi noussut "Sheriffi". 
"The New York Timesin" kriitikot valitsivat "Suuren maailmansirkuksen" vuonna 2004 yhdeksi kaikkien aikojen tuhannesta parhaasta elokuvasta maailmassa.
Shaq Fu

Shaq Fu on Delphine Softwaren kehittämä ja Electronic Artsin julkaisema taistelupeli, joka julkaistiin vuonna Amigalle, Sega Mega Drivelle, Sega Game Gearille, SNESille ja Game Boylle.
Pelin päähenkilö on ammattilaiskoripalloilija Shaquille O'Neal.
Tarina.
Shaquille joutuu toiseen ulottuvuuteen matkustaessaan Japaniin. 
Toisessa ulottuvuudessa hänen täytyy pelastaa Nezu-niminen poika pahan muumion Sett-Ran kynsistä.
Vastaanotto.
"Shaq Fu" sijoittui neljänneksi huonoimmaksi videopeliksi GameTrailersin "Top 10 parasta ja huonointa videopeliä" -listalla vuonna 2006.
S/S Janne

S/S Janne on höyrylaiva, joka on rakennettu vuonna 1907 Savonlinnassa. Laiva rakennettiin alun perin matkustaja-alukseksi liikennöimään Puruvedelle. Matkustusliikenteen jälkeen laiva siirtyi Enso-Gutzeitin omistukseen Saimaalle ja alus muutettiin hinaajaksi. Vuonna 1945 S/S Janne pakko-otettiin merelle miinanraivaustyöhön. Miinanraivauksen päätyttyä S/S Janne palasi takaisin Saimaalle ja toimi ammattiliikenteessä vuoteen 1966 asti. Nykyisin S/S Janne on yksityisomistuksessa. 
Tekniset tiedot.
Alus kuuluu Museoviraston perinnelaivarekisteriin ja se on Suomen Höyrypursiseuran alusrekisterissä.